গ্রামীণ রাস্তা তৈরি নিয়ে নতুন নির্দেশ দিল নবান্ন!

ওয়েব ডেস্ক : নতুন বছর পড়তে বাকি আর মাত্র কিছুদিন। আর নয়া বছরেই বাংলায় হবে বিধানসভা নির্বাচন (West Bengal Assembly Election 2026)। তা নিয়ে ইতিমধ্যে প্রচারে নেমে পড়েছে শাসক-বিরোধী দল। বিধানসভা ভোটের আগেই গ্রামাঞ্চলে পথশ্রী প্রকল্পকে (Pathashree project) সামনে রেখে উন্নয়নকে তুলে ধরতে চায় রাজ্য।

এই প্রকল্পে রাজ্যের টাকায় ৯ হাজার কিলোমিটারেরও বেশি গ্রামীণ রাস্তা (Rural roads) তৈরি হবে। এর জন্য ৯ দফা প্রচারের কর্মসূচি নিল নবান্ন (Nabanna)। বলা হয়েছে, প্রতিটি গ্রাম পঞ্চায়েত এলাকায় কোন কোন রাস্তা পথশ্রী প্রকল্পের হাত ধরে নির্মাণ ও মেরামতি হচ্ছে। তা নিয়ে মাইকের প্রচার চালাতে হবে নিয়মিত। এজন্য একটি গাড়িতে মাইক লাগিয়ে পাড়ায় পাড়ায় এই প্রচারের ব্যবস্থা করতে হবে।

আরও খবর : শাহজাহান মামলার সাক্ষী, গাড়িতে ধাক্কা ট্রাকের, গুরুতর জখম সাক্ষী ভোলা, মৃত ২

হ্যান্ডবিল বা লিফলেট তৈরি করে বাড়ি বাড়ি বিলি করতে হবে সেগুলি। পঞ্চায়েত দফতরকে এই প্রকল্প নিয়ে অডিও ক্যাসেট তৈরি করে পাড়ায়-পাড়ায়, হাটে-বাজারে নিয়মিত বাজানোর ব্যবস্থা করতে হবে। প্রতিটি গ্রাম পঞ্চায়েত এলাকায় এই প্রকল্প নিয়ে হোর্ডিং, ফ্লেক্স, পোস্টারের ব্যবস্থা করতে হবে। রাস্তার শিলান্যাসের পরেই ট্যাবলো তৈরি করে গ্রামের বিভিন্ন রাস্তায় প্রচার করতে হবে।

প্রস্তাবিত রাস্তার ধারে প্রকল্পের বিস্তারিত তথ্য সহ বোর্ড লাগাতে হবে, যাতে সাধারণ মানুষ জানতে পারেন। বোর্ডে লিখতে হবে, এই প্রকল্প রাজ্য সরকারের। জেলা ও বিডিও স্তরে সোশ্যাল মিডিয়ায় প্রচার চালাতে হবে প্রকল্প নিয়ে। সরকারি উদ্যোগে জেলা ব্লক ও গ্রাম পঞ্চায়েত করে জনপ্রতিনিধিদের নিয়ে সভা করে এ নিয়ে প্রচার চলাতে হবে। প্রতিটি সভায় যেন ৫০ শতাংশ মহিলার উপস্থিতি থাকে তা নিশ্চিত করতে হবে। পথশ্রী নিয়ে জেলায় জেলায় নবান্নের (Nabanna) তরফে এমনই নির্দেশ দেওয়া হয়েছে বলেই সূত্রের খবর।

দেখুন অন্য খবর :